Александър Баров
Александър Георгиев Баров е известен български архитект.

Биография 
Роден е в 1931 година в Разлог. Завършва архитектура във Висшия инженерно-строителен институт през 1954 г. Член е на Българската комунистическа партия от 1954 г. Работи в Българския съюз за физкултура и спорт (1954 – 1956 г.) и в „Главпроект“ (1956 – 1966 г.). През 1966 – 1970 г. е началник на управление при Министерството на архитектурата и благоустройството, през 1970 – 1972 г. е директор на „Главпроект“, през 1973 – 1976 г. е в Министерството на строежите и архитектурата, а от 1976 г. е ръководител на творческо ателие в „Софпроект“.

Проектирал е зала „Универсиада“ (1961 г.), Олимпийския спортен комплекс в Акра, Гана (1961 г.), сградата на българското посолство в Москва (1977 г.), резиденция „Бояна“ (1974 г.), много възпоменателни комплекси.

Най-значимата му творба е Националният дворец на културата (1978 г.), като архитект Баров проектира сградата, а архитект Атанас Агура – околното пространство.

На 28 юли 2017 година е обявен посмъртно за почетен гражданин на Благоевград.

Награди и отличия 
 1969 г. – Димитровска награда;
 1974 г. – Герой на социалистическия труд;
 1974 г. – Почетно звание „заслужил архитект“;
 1974 г. – Орден „Георги Димитров“;
 Почетно звание „Народен архитект“;

Източници 
 Енциклопедия на изобразителните изкуства България в 3 тома, т. 1 (А-Л), Институт за изкуствознание на БАН, Издателство на Българската академия на науките, София, 1980.

Бележки 

Български архитекти
Български творци от Македония
Възпитаници на УАСГ
Членове на БКП
Народни архитекти
Герои на социалистическия труд на България
Носители на орден „Червено знаме на труда“
Носители на орден „Георги Димитров“
Носители на Димитровска награда
Почетни граждани на Благоевград
Родени в Разлог
Починали в София